**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 495/2018**

**ΑΔΑ:** 6ΨΜΖΩΨΑ-75Η



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 56ο/2018 Της 8Ης ΟΚΤΩΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Επί Αιτήσεως κ. Γεωργίου Φωτίου πρώην Δημοτικού Συμβούλου και Αντιδημάρχου για ορισμό δικηγόρου ’’**

*Στην Άρτα, σήμερα, 08-10-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***23706/04-10-2018*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Χαρακλιάς Κων/νος***  ***5. Λιλής Γεώργιος***  ***6. Ζέρβας Κων/νος*** | **ΑΠΟΝΤΕΣ**      ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος***  **3*. Κοσμάς Ηλίας*** |

*Στη συνεδρίαση παραβρέθηκε ως ειδικώς προσκεκλημένος η Ειδική Συνεργάτης του Δημάρχου κ. Σφαλτού Χαρίκλεια.*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

*Η Οικονομική Επιτροπή έκανε δεκτή πρόταση του Προέδρου της να συζητηθούν (3) έκτακτα θέματα.*

Ο Πρόεδρος εισηγούμενος το 3ο έκτακτο θέμα: **Επί Αιτήσεως κ. Γεωργίου Φωτίου πρώην Δημοτικού Συμβούλου και Αντιδημάρχου για ορισμό δικηγόρου.** είπε: Με την αρ. 23851/8-10-2018 αίτηση του ο πρώην Δημοτικός Σύμβουλος και πρώην Αντιδήμαρχος κ. Γεωργίου Φώτιος ζητεί όπως ορισθεί συνήγορος υπεράσπισής ο δικηγόρος του ο κ. θωμάς Τσιρογιάννης σε δίκη που θα διεξαχθεί στις 16-10-2018 στο Τριμελές Πλημμελειοδικείο Άρτας για υπόθεσή του που αφορά την θητεία του ως Αντιδημάρχου Οικονομικών στη Δημοτική περίοδο 2011-2014.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010, την αίτηση του κ. Γεωργίου Φώτιου και το Ν. 4555/2018 άρθρο 218 παρ. 6

**ΑΠΟΦΑΣΙΖΕΙ ΟΜΟΦΩΝΑ**

**Α.** Δεν ορίζει σύμφωνα με το ιστορικό της παρούσης πληρεξούσιο δικηγόρο του Δήμου τον κ. Τσιρογιάνη Θωμά, προκειμένου να υπερασπιστεί τον κ. Γεωργίου Φώτιο πρώην Δημοτικό Σύμβουλο και Αντιδήμαρχο Οικονομικών σε δίκη που θα διεξαχθεί στις 16-10-2018 στο Τριμελές Πλημμελειοδικείο Άρτας για υπόθεσή του που αφορά την θητεία του ως Αντιδημάρχου Οικονομικών στη Δημοτική περίοδο 2011-2014, γιατί σύμφωνα με τις διατάξεις του άρθρου 218 οι δικηγόροι με πάγια αντιμισθία που υπηρετούν σε Δήμους όπως εν προκειμένω στο Δήμο Αρταίων υποχρεούνται να παρέχουν νομική υποστήριξη και στους αιρετούς του Δήμου.

**Δ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 495 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*