**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 497 /2018**

**ΑΔΑ:** 6ΕΡ4ΩΨΑ-ΓΨΜ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 56ο/2018 Της 8Ης ΟΚΤΩΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση ή μη πρακτικού 1 διαγωνισμού για την προμήθεια: Προμήθεια υλικών συντήρησης δικτύου ηλεκτροφωτισμού Δ.Ε. Αρταίων ’’**

*Στην Άρτα, σήμερα, 08-10-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***23706/04-10-2018*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Χαρακλιάς Κων/νος***  ***5. Λιλής Γεώργιος***  ***6.Ζέρβας Κων/νος*** | **ΑΠΟΝΤΕΣ**      ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος***  **3*. Κοσμάς Ηλίας*** |

*Στη συνεδρίαση παραβρέθηκε ως ειδικώς προσκεκλημένος η Ειδική Συνεργάτης του Δημάρχου κ. Σφαλτού Χαρίκλεια.*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

*Η Οικονομική Επιτροπή έκανε δεκτή πρόταση του Προέδρου της να συζητηθούν (3) έκτακτα θέματα.*

Ο κ. Πρόεδρος εισηγούμενος το 2ο τακτικό θέμα: **Έγκριση ή μη πρακτικού 1 διαγωνισμού για την προμήθεια: Προμήθεια υλικών συντήρησης δικτύου ηλεκτροφωτισμού Δ.Ε. Αρταίων** έθεσε υπόψη της Επιτροπής το από 1-10-2018 πρακτικό της Επιτροπής διαγωνισμού το οποίο έχει ως εξής: Στην Άρτα και στα γραφεία της ΤΥΔ, σήμερα 1/10/2018 ημέρα Δευτέρα και ώρα 10:00 π.μ. συνήλθε σε συνεδρίαση η οριζόμενη από την υπ’ αριθμ. 9/2018 Απόφαση Οικονομικής Επιτροπής, Επιτροπή Διενέργειας και Αξιολόγησης Διαγωνισμών, αποτελούμενη από τους: κα. Νούτση Μιράντα ως πρόεδρο και κα. Ρίζου Ευαγγελία και κο Γιαμούρη Ευάγγελο ως μέλη, για να προβεί στη διεξαγωγή του συνοπτικού διαγωνισμού με κριτήριο κατακύρωσης την πλέον συμφέρουσα από οικονομική άποψη, προσφορά βάσει τιμής ( χαμηλότερη τιμή), για την ανάδειξη οικονομικού φορέα για την «**προμήθεια υλικών συντήρησης δικτύου ηλεκτροφωτισμού Δ.Ε. Αρταίων»**.

Η Επιτροπή αφού έλαβε υπ’ όψη:

1. Τις διατάξεις του Ν.4412/2016 όπως τροποποιήθηκε με το Ν. 4497/2017
2. Την με αριθμ. 24/2018 μελέτη προμήθειας υλικών συντήρησης δικτύου ηλεκτροφωτισμού Δ.Ε. Αρταίων
3. Την υπ’ αριθμ. 469/2018 Απόφαση Οικονομικής Επιτροπής με την οποία εγκρίθηκαν οι τεχνικές προδιαγραφές και οι όροι της διακήρυξης
4. Την υπ’ αριθμ. 22067/19-9-2018 Διακήρυξη Συνοπτικού Διαγωνισμού

ΔΕΧΘΗΚΕ

Στο τμήμα πρωτοκόλλου του Δήμου μας εμπρόθεσμα έξι (6) κλειστούς φακέλους προσφοράς για την παραπάνω προμήθεια.

Οι εταιρείες που υπέβαλλαν την προσφορά μέσω πρωτοκόλλου είναι :

1. PROTON POWER & LIGHT Α.Ε. (αριθμ. πρωτ. 23185/28-09-2018)
2. B. ΚΑΥΚΑΣ Α.Ε. (αριθμ. πρωτ. 23282/1-10-2018)
3. ΤΖΙΒΕΛΕΚΑΣ Α.Ε. (αριθμ. πρωτ. 23281/1-10-2018)
4. ΧΡΗΣΤΟΥ ΜΑΡΙΝΑ (αριθμ. πρωτ. 23280/1-10-2018)
5. ΗΛΕΚΤΡΟΦΩΣ (αριθμ. πρωτ. 23290/1-10-2018)
6. ΑΦΟΙ ΜΠΑΚΑΓΙΑΝΝΗ Ο.Ε. (αριθμ. πρωτ. 23287/1-10-2018)

Η Επιτροπή αποσφράγισε και μονόγραψε τους κυρίως φακέλους, τους φακέλους των δικαιολογητικών συμμετοχής καθώς και τους φακέλους των τεχνικών προσφορών.

Στη συνέχεια μονογράφησαν οι φάκελοι των οικονομικών προσφορών χωρίς να αποσφραγιστούν και τοποθετήθηκαν σε ένα νέο φάκελο προκειμένου να αποσφραγισθούν σε μεταγενέστερη ημερομηνία και ώρα.

Κατόπιν η Επιτροπή προέβη στον έλεγχο των δικαιολογητικών συμμετοχής και διαπίστωσε ότι και οι έξι εταιρείες είχαν τα νόμιμα και τυπικά προσόντα.

Στη συνέχεια η Επιτροπή θα προβεί στον έλεγχο των τεχνικών προσφορών σύμφωνα με τους όρους της διακήρυξης σε μεταγενέστερη ημερομηνία.

***Ύστερα από τα παραπάνω η επιτροπή γνωμοδοτεί***

προς την Οικονομική Επιτροπή για την συνέχιση όλων των παραπάνω εταιρειών στην επόμενη φάση του διαγωνισμού για τον έλεγχο των τεχνικών προσφορών .

Ακολούθησε διαλογική συζήτηση και ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη: το Δ.Κ.Κ.3463/2006, το ν. 3852/2010 και το από 1-10-2018 πρακτικό της Επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 1-10-2018 πρακτικό  **1** τουδιαγωνισμού για την προμήθεια**: Προμήθεια υλικών συντήρησης δικτύου ηλεκτροφωτισμού Δ.Ε. Αρταίων** ως κατωτέρω:

Οι εταιρείες που υπέβαλλαν την προσφορά ήτοι:

1. PROTON POWER & LIGHT Α.Ε. (αριθμ. πρωτ. 23185/28-09-2018)
2. B. ΚΑΥΚΑΣ Α.Ε. (αριθμ. πρωτ. 23282/1-10-2018)
3. ΤΖΙΒΕΛΕΚΑΣ Α.Ε. (αριθμ. πρωτ. 23281/1-10-2018)
4. ΧΡΗΣΤΟΥ ΜΑΡΙΝΑ (αριθμ. πρωτ. 23280/1-10-2018)
5. ΗΛΕΚΤΡΟΦΩΣ (αριθμ. πρωτ. 23290/1-10-2018)
6. ΑΦΟΙ ΜΠΑΚΑΓΙΑΝΝΗ Ο.Ε. (αριθμ. πρωτ. 23287/1-10-2018)

Συνεχίζουν στην επόμενη φάση του διαγωνισμού για τον έλεγχο των τεχνικών προσφορών.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 497 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*